 Dino Melaye ti fun ile isẹ ọlọpàá ni wákàtí mejidinlaadọta lati wa awọn ọdaràn to ssálọ. Èsùn ti wọn fi kan Melaye ati Audu ni pe wọn fún Ilé isẹ ọlọpaa ni ẹrí ti kii se òdodo, lori ẹjọ kan ti Melaye pè pé awọn kan fẹ gba ẹmí oun lọdún to kọja. Ninu àtẹjáde kan ti Ilé isẹ ọlọpaa fi síta lati ọwọ kọmisọna ọlọpaa ni ipinlẹ Kogi ni wọn ti kéde ọrọ ọún. Saájú ni Melaye ti sọ pe oun jọwọ ara ọ fun Ilé isẹ ọlọpaa fun ìwádìí, sugbọn ti o ni afi to ba jẹ pe ìwádìí ọún yoo waye ni ilu Abuja, nitori pe, o ni ẹmí oun wa ninu ewu ti oun ba wá si Kogi. Bakan naa, a gb pe, giwa ile isẹ ọlọpàá Ibrahim Idris ti yọ Kọmísọnà ọlọpàá ni ipinlẹ Kogi Ali Janga ati awọn ọgá ọlọpàá miiran lóyè, lori bi afurasi meji ti wọn fi si àhámọ lori ọrọ Melaye se fi papa bora. Ilé isẹ ọlọpaa ti kede ni Ọjọrùú pe awọn n wá asòfin to n soju ìwọ oòrùn ìpínlẹ Kogi, Dino Melaye ati Muhammed Audu to jẹ ọmọ Gomina ọun tẹlẹ ri, Abubakar Audu. : Ilé isẹ ọlọpàá n wa Dino Melaye 